Dit was 'n pragtige cottage en baie privaat met alles wat mens nodig het om een of 2 nagte te oor te bly.
Baie interessante plekkie teen 'n billike prys. Vriendelike ontvangs gehad. Goeie raad gekry vir aandete. Die Swartberg Hotel maak heerlike kos en dit is baie netjies en stylvol daar.
Brakdakkie is effens weg van die middedorp so ek moes of ry soheen, of 'n stukkie stap wat nie so mooi/lekker is nie. Die ander kwessie is dat die plekkie nie WiFi het nie - ek het nie eens daarvoor uitgekyk nie, want alle plekke het dit deesdae. Verder is dit rustig, mooi, lekker stil en is die plekkie baie oulik versier met oudhede en implemente. Ek dink dis 'n oulike plek vir 'n paar dae.
Die selfsorghuisie steel jou hart met die eerste oogopslag. Alles wat nodig is vir jou gerief word verskaf en die koffie, tee, melk en beskuit word waardeer. Daar is tot 'n privaat swembadjie en 'n lekker braai boma. Mal oor die "ambiance".
Dit sou lekker gewees het as die vensters knippe gehad het om hulle vas te hou. Die huisie was baie warm en die wind het die hele tyd die vensters toegeklap. Die kouewaterkraan by die wasbak het ook nie gewerk nie. Verder was dit nostalgies.
Besondere plekkie met baie karakter. Swembadjie baie lekker in somerhitte. Was ook bereid om ons bietjie vroeër te laat inkom.
Niemand ontvang jou, sleutel by die die voordeur gelaat. Moes ons huisnommer soek. Spinnekoppe en kakkerlakke hardloop die hele plek vol. Kon nie wag dat dit lig word om daar uit te kom nie.
Wat 'n aangename verrassing. Was baie beïndruk met die dekor. Regtig baie goed gedoen. Sal ons beslis weer sien.
Ek hou van mooi maar hierdie Brakdakkie was die heel mooiste! Daar is nie die kleinste dingetjie wat nie met sorg en netheid en goeie smaak gedoen is nie. Die bed is heerlik groot - die kussings lekker sag, beskuit in 'n botteltjie, tydskrifte om te lees en die wonderlikste stort. Mens moet dit self ervaar om dit ten volle te kan waardeer. Ek wou sommer net daar bly tot in ewigheid - julle kry meer as vyf sterre by ons. Baie, baie dankie!
Brakdakkie is 'n pragtige netjiese afsaalplek vir 'n naweek. Kerri en Lance is vriendelik en behulpsaam. Die cottage is interessant versier en die lekker bed en dons-duvet was 'n wenner. Mens voel tuis en die binne versiering - veral die "long-drop" met die pampoen op die dak - is pragtig!
Vir die prys wat ek betaal het was my verblyf 'n baie gemiddelde ervaring. Dit was nie goeie waarde vir geld nie.
My verblyf by Brakdakkie was nie wow nie. Die akkommodasie was netjies en skoon, maar dit is in elk geval 'n basiese vereiste. Daar was koffie, tee, suiker en beskuit, maar geen melk nie. Ek weet dit is selfsorg, maar ons kom van Durbanville vir net een aand. 'n Sakkie melkpoeier of bekertjie vars melk in die yskas kan deur die eienaars oorweeg word. My grootste teleurstelling was egter die stort wat nie gedreineer het nie. Ons moes ons storte kortknip anders sou die water in die vertrek uitloop. Dit is uiters onaangenaam om in so 'n stort te staan. Ek het die eienaar voor ons vertrek ingelig dat die stort nie dreineer nie.
Die verblyf was anders as normaalweg met pragtige en oorspronklike dekor en ons sal dit vir seker aanbeveel vir 'n oorslaap of selfs 'n twee tot drie nag besoek aan Prince Albert. Die huisie was baie skoon, gerieflik, privaat en baie veilig.
Die selfsorg-eenheid is ruim en netjies. Die plonsbad buite 'n lekker lafenis en mens voel of jy op jou eie terug in tyd gegaan het.
Ons het baie lekker gebly! Die raad oor spuitgoed vir die muskiete was van groot hulp! Net jammer dit was nie warm genoeg vir ons om in die 'splash pool' te swem nie!
Karoo-stilte, vriendelike gasheer en alles wat nodig is om 'n gemaklike verblyf te verseker. Die dekor is uniek en eie aan die karoo. 'n Wonderlike ervaring.
Gasvry, veilig, rustig en waarde vir geld. As jy wil rus is hierdie die plek om te besoek, maak seker jy bly meer as een aand!
Ons het 'n paar keer al in Prince Albert gebly. Ek kan hierdie blyplek nie vergelyk met ons vorige ondervinding nie.
Eienares is nie ingestel op kliëntediens nie. Sy het glad nie aangebied om inligting te deel oor Prince Albert nie. Dit was goed vir ons, maar vir mense wat die eerste keer die dorp besoek, sou hulle maar moes staatmaak op Zomato en Informasie om hulle inligting te gee. Geen hangplek vir klere nie. Sal moeilik wees as jy vir langer as een aand moet oorbly sonder hangspasie.
Baie lekker gebly, Lance en Kerri is baie behulpsaam en die eenheid is volledig toegerus. Sal dit sterk aanbeveel vir enige iemand wat 'n wegbreek na die Karoo verlang!
Die dekor is baie oorspronklik. Alhoewel dit 'n ouwêreldse gevoel skep, is die geriewe luuks en die linne van goeie gehalte. Ons is so jammer oor ons net 1 nag hier oornag het maar sal beslis weer wil kop neerlê op een van hulle kussings. Ons beveel Brakdakkie aan vir enige persoon wat verblyf in Prins Albert soek.
Elke kamer het 'n wonderlike atmosfeer. Alles wat 'n mens nodig het is in die kamer. Dit is 'n plek om heerlik te kom ontspan.
Ek soek ook so 'n "shabby chic" huis! Hierdie pragtige juweel van plekkie is nie net ongelooflik mooi, rustig, stil en 'n ware wegkruipplekkie (as jy een soek) nie, maar is naby genoeg aan die gebeure van die gewilde dorpie. Dit het my laat verlief raak op hierdie pragtige bestemming. Ons sal vir seker terugkom tot ons in al 4 eenhede van Brakdakkie oornag het!
Pragtige huisie en baie goed ingerig, maar die dorp is baie raserig. 'n Kerkgroep het iewers in die dorp diens gehou oor luidsprekers dat ons mekaar skaars kon hoor praat terwyl ons buite gesit het. Vuurmaakhout word voorsien, maar dit was baie moeilik om die vuur aan die gang te kry aangesien daar geen vuuraanstekers, fynhout of byl is om stompe mee te kloof nie. Hulle voorsien nie dit nie.
Dit was wonderlik om by brakdakkie tuis te gaan. Alles was perfek. Die blommetjie vir verwelkoming het vir ons baie beteken dit was spesiaal. Die beskuit was die ekstra wat alles ook so spesiaal gemaak het. Deur die klein dingetjies maak alles die moeite werd - dit wys hul gee om vir hul gaste. Dit was alles so skoon en netjies. Baie dankie vir die wonderlike tyd!
Brakdakkies is ongelooflike! Ons kan hierdie 100% aanbeveel vir 'n wonderlike oornag / vakansie. Prince Albert is 'n pragtige klein dorpie met baie om te sien en doen.
'n Mens voel onmiddellik tuis. Ons het lekker gebraai en die swembadjie was 'n lafenis in die uitsonderlike warm weer. Dit sou ideaal gewees het as die kamer lugversorging gehad het.
Lance en Kerry het hierdie kothuise met die grootste liefde en respek gerestoureer en die dekor is absoluut uniek - ons as gaste het dit baie waardeer. Die kothuis is met alles toegerus vir 'n heerlike verblyf en baie skoon. Die "plonspoel" is 'n wonderlike lafenis na 'n baie warm dag op die pad, of rondloop in die dorp. Dit was ons eerste besoek aan die pragtige Prins Albert, en ons verblyf het dit nog meer spesiaal gemaak. Rustige plaas-atmosfeer. Voedsel vir die gees. Dankie vir 'n besonderse tydjie.